CELEX: 32021R1116
Language: lt
Date: 2021-06-28 00:00:00
Title: Tarybos reglamentas (ES) 2021/1116 2021 m. birželio 28 d. dėl Gabono Respublikos ir Europos bendrijos žvejybos partnerystės susitarimo įgyvendinimo protokole (2021–2026 m.) numatytų žvejybos galimybių paskirstymo

2021 7 8   
               
               
                  LT
               
               
                  Europos Sąjungos oficialusis leidinys
               
               
                  L 242/1
               
            
         TARYBOS REGLAMENTAS (ES) 2021/1116
         2021 m. birželio 28 d.
         dėl Gabono Respublikos ir Europos bendrijos žvejybos partnerystės susitarimo įgyvendinimo protokole (2021–2026 m.) numatytų žvejybos galimybių paskirstymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Gabono Respublikos ir Europos bendrijos žvejybos partnerystės susitarimas (1) (toliau – Susitarimas), patvirtintas Tarybos reglamentu (EB) Nr. 450/2007 (2), įsigaliojo 2007 m. birželio 11 d. Protokolo, kuriuo nustatomos 2013 m. liepos 24 d. pasirašytame Europos Sąjungos ir Gabono Respublikos žvejybos partnerystės susitarime (3) numatytos žvejybos galimybės ir finansinis įnašas (toliau – 2013 m. protokolas), galiojimas baigėsi 2016 m. liepos 23 d.;
                  
               
                     (2)
                  
                  
                     Komisija Sąjungos vardu derėjosi dėl naujo penkerių metų trukmės Gabono Respublikos ir Europos bendrijos žvejybos partnerystės susitarimo įgyvendinimo protokolo (2021–2026 m.) (toliau – Protokolas);
                  
               
                     (3)
                  
                  
                     pasibaigus toms deryboms, 2021 m. vasario 10 d. Protokolas buvo parafuotas;
                  
               
                     (4)
                  
                  
                     2021 m. birželio 28 d. Taryba priėmė sprendimą (ES) 2021/1117 (4) dėl protokolo pasirašymo ir laikino taikymo, su sąlyga, kad jis bus sudarytas vėliau;
                  
               
                     (5)
                  
                  
                     Protokole numatytos žvejybos galimybės valstybėms narėms turėtų būti paskirstytos visam Protokolo taikymo laikotarpiui;
                  
               
                     (6)
                  
                  
                     atsižvelgiant į ekonominę Sąjungos žvejybos veiklos Gabono žvejybos zonoje svarbą ir į būtinybę kiek įmanoma labiau sutrumpinti tos veiklos nutraukimo laiką, šis reglamentas turėtų įsigalioti kuo skubiau;
                  
               
                     (7)
                  
                  
                     siekiant užtikrinti, kad Sąjungos laivai vėl galėtų vykdyti žvejybos veiklą Gabono žvejybos zonoje, Protokolas turėtų būti laikinai taikomas nuo jo pasirašymo dienos. Todėl šis reglamentas turėtų būti taikomas nuo tos pačios dienos,
                  
               PRIĖMĖ ŠĮ REGLAMENTĄ:
         
            1 straipsnis
            Žvejybos galimybės, nustatytos Gabono Respublikos ir Europos bendrijos žvejybos partnerystės susitarimo įgyvendinimo protokole (2021–2026 m.) (toliau – Protokolas), valstybėms narėms paskirstomos taip:
            
                        a)
                     
                     
                        tunus gaubiamaisiais tinklais žvejojantys laivai:
                        
                                    Ispanija
                                 
                                 
                                    15 laivų,
                                 
                              
                                    Prancūzija
                                 
                                 
                                    12 laivų;
                                 
                              
                  
                        b)
                     
                     
                        tunus kartinėmis ūdomis žvejojantys laivai:
                        
                                    Ispanija
                                 
                                 
                                    5 laivai,
                                 
                              
                                    Prancūzija
                                 
                                 
                                    1 laivas;
                                 
                              
                  
                        c)
                     
                     
                        traleriai:
                        
                                    Ispanija
                                 
                                 
                                    4 laivai.
                                 
                              
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo Protokolo pasirašymo dienos.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2021 m. birželio 28 d.
            
               
                  Tarybos vardu
               
               
                  Pirmininkė
               
               M. do C. ANTUNES
            
         
         
            (1)  OL L 109, 2007 4 26, p. 3.
         
            (2)  2007 m. balandžio 16 d. Tarybos reglamentas (EB) Nr. 450/2007 dėl Gabono Respublikos ir Europos bendrijos žvejybos partnerystės susitarimo sudarymo (OL L 109, 2007 4 26, p. 1).
         
            (3)  OL L 250, 2013 9 20, p. 2.
         
            (4)  2021 m. birželio 28 d. Tarybos sprendimas (ES) 2021/1117 dėl Gabono Respublikos ir Europos bendrijos žvejybos partnerystės susitarimo įgyvendinimo protokolo (2021–2026 m.) pasirašymo Europos Sąjungos vardu ir laikino taikymo (žr. šio Oficialiojo leidinio p. 3).